Northside melder udsolgt af partoutbilletter for tredje år i træk. Det betyder, at der i alt kommer til at være omkring 35.000 mennesker i Ådalen i den kommende weekend.

Festivalen meldte ud i går formiddags, at man var tæt på at have udsolgt af billetterne, og det fik det sidste ryk af tvivlere til at købe deres billetter.

I år er der både store danske rocknavne som Dizzy Mizz Lizzy og Spids Nøgenhat, samt nye udenlandske, såvel som danske, stilskabere i navne som Earl Sweatshirt, Little Dragon, S!vas, Scarlet Pleasure og The Minds of 99. Herudover bør man også nævne FKA twigs og ikonet Grace Jones.